Ιστολογική και ανοσοϊστοχημική μελέτη της helicobacter pylori γαστρίτιδας
Authors: Κατή Μαρία 
Published: September 2021

Εισαγωγή: Η λοίμωξη από H. pylori επηρεάζει την κινητική των κυττάρων του γαστρικούβλεννογόνου μεταβάλλοντος τη σχέση πολλαπλασιασμού και απόπτωσης. Οι MitogenActivatedProtein Kinases (MAPKs) επιδρούν στον κυτταρικό πολλαπλασιασμό καιενεργοποιούνται σε προκαρκινωματώδεις αλλοιώσεις και διάφορους καρκίνους.Σκοπός: Η μελέτη της δραστηριότητας της φωσφορυλιωμένης ERK (pERK), τηςαπόπτωσης και του πολλαπλασιασμού στο βλεννογόνο του στομάχου προ και μετά τηνεκρίζωση του H. pylori.Υλικό & Μέθοδος: Μελετήθηκαν 22 ασθενείς (13 άνδρες) διάμεσης ηλικίας 58 (44-82)έτη που υποβλήθηκαν σε γαστροσκόπηση προ και μετά την επιτυχή εκρίζωση τουH. pylori. Βιοψίες λαμβάνονταν από το άντρο και το σώμα του στομάχου. Σε όλους τουςασθενείς χορηγήθηκε τριπλό σχήμα (PPIx2, αμοξυκιλλίνη 1grx2, κλαριθρομυκίνη500mgx2). Ο διάμεσος χρόνος μεταξύ της διαγνωστικής και επαναληπτικής ενδοσκόπησηςήταν 5.8 (3.8-41.1) μήνες. Μελετήθηκε επίσης η έκφραση του Ki67 και της cleavedcaspase-3 για τη διερεύνηση του κυτταρικού πολλαπλασιασμού και της απόπτωσηςαντίστοιχα στο βλεννογόνο καθώς και σε εστίες εντερικής μετάπλασης. Ως δραστηριότητατης pERK ορίστηκε το ποσοστό των θετικών κυττάρων επί της έντασης της πυρηνικήςχρώσης.Αποτελέσματα: Η μέση δραστηριότητα της pERK (mean +/- s.e.) στη διαγνωστικήενδοσκόπηση ήταν για το καλυπτικό επιθήλιο και τα βοθρία 51.18 (+/-7.38) στο άντρο και42.14 (+/-7.98) στο σώμα του στομάχου αντίστοιχα (p=0.57). Για τα αδένια οι αντίστοιχεςτιμές ήταν 8.95 (+/-2.06) για το άντρο και 15.27 (+/-6.09) για το σώμα αντίστοιχα(p=0.73). Στην επαναληπτική ενδοσκόπηση δεν παρατηρήθηκαν σημαντικές διαφορές στηpERK, με εξαίρεση το καλυπτικό επιθήλιο και τα βοθρία στο σώμα που παρατηρήθηκεσημαντική μείωση σε σχέση με τη διαγνωστική ενδοσκόπηση με μέση δραστηριότητα20.27 (+/-7.58) (p<0.05). Στις εστίες εντερικής μετάπλασης στο άντρο του στομάχου ημέση δραστηριότητα της pERK βρέθηκε σημαντικά αυξημένη 115.0 (+/-13.48) σεσύγκριση με τις αντίστοιχες περιοχές χωρίς εντερική μετάπλαση. Μετά την εκρίζωση τουH. pylori η μέση δραστηριότητα της pERK μειώθηκε στατιστικά σημαντικά στις εστίεςεντερικής μετάπλασης 63.25 (+/-8.87) (p<0.01). Κατά αντιστοιχία, ο κυτταρικόςπολλαπλασιασμός παρουσίασε μείωση σε σχέση με τη αρχική ενδοσκόπηση μόνο στοσώμα και όχι στο άντρο. Στις εστίες εντερικής μετάπλασης μετά την εκρίζωση του H. pylori η μέση τιμή του Ki67 μειώθηκε στατιστικά σημαντικά 0.24 (+/-0.14) σε σύγκρισημε την αρχική ενδοσκόπηση 0.48 (+/-0.19) (p<0.01). Αντίθετα με την pERK και τονκυτταρικό πολλαπλασιασμό, η απόπτωση μειώθηκε σημαντικά τόσο στο άντρο (p=0.007)όσο και στο σώμα (p=0.02).Συμπεράσματα: Η δραστηριότητα της pERK ελαττώνεται στο σώμα του στομάχου καισυγκεκριμένα στο καλυπτικό επιθήλιο και στα βοθρία μετά την εκρίζωση του H. pyloriπου συμβαδίζει με τη μείωση του κυτταρικού πολλαπλασιασμού, ενώ η απόπτωσημειώνεται τόσο στο σώμα όσο και στο άντρο. Στις εστίες εντερικής μετάπλασης ηδραστηριότητα της pERK στο άντρο είναι σημαντικά αυξημένη σε σχέση με τις περιοχέςχωρίς εντερική μετάπλαση. Μετά την εκρίζωση του H. pylori η δραστηριότητα της pERKκαι ο κυτταρικός πολλαπλασιασμός μειώνονται σημαντικά στις εστίες εντερικήςμετάπλασης. Δεδομένου ότι η εντερική μετάπλαση θεωρείται προκαρκινωματώδηςκατάσταση τα ευρήματά μας συνηγορούν υπέρ της προστατευτικής δράσης της εκρίζωσηςτου H. pylori στο γαστρικό βλεννογόνο.